ประกาศคณะกรรมการปฏิบัติการประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๔๓ พ.ศ. ๒๕๔๘เรื่อง ให้ผู้ประกอบการค้าข้าวขออนุญาตประกอบการค้าข้าว การกำหนดเงื่อนไขในหนังสืออนุญาตให้ประกอบการค้าข้าว และการสั่งถอนหนังสืออนุญาตให้ประกอบการค้าข้าว ตามที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ได้ออกประกาศกำหนดให้ผู้ประกอบการค้าข้าวขออนุญาตประกอบการค้าข้าวและกำหนดเงื่อนไขไว้ในหนังสืออนุญาตให้ผู้ประกอบการค้าข้าวต้องปฏิบัติไปแล้วนั้นบัดนี้ เป็นการสมควรปรับปรุงการให้ผู้ประกอบการค้าข้าวขออนุญาตประกอบการค้าข้าวการกำหนดเงื่อนไขประกอบการค้าข้าวและการสั่งถอนหนังสืออนุญาตประกอบการค้าข้าวเสียใหม่ให้เหมาะสมยิ่งขึ้นอาศัยอำนาจตามความในมาตรา๘ (๑) มาตรา ๙ มาตรา ๑๒ มาตรา ๑๓ และมาตรา ๑๕ แห่งพระราชบัญญัติการค้าข้าวพุทธศักราช ๒๔๘๙ ซึ่งแก้ไขเพิ่มเติมโดยพระราชบัญญัติการค้าข้าว (ฉบับที่ ๒) พ.ศ. ๒๔๘๙ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ จึงออกประกาศไว้ ดังต่อไปนี้ข้อ ๑[๑] ประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๓ พ.ศ. ๒๔๙๐ เรื่อง กำหนดแบบคำขออนุญาตแบบหนังสืออนุญาต แบบรายงานการค้าข้าว และกำหนดอายุหนังสืออนุญาต ลงวันที่ ๔ มกราคมพ.ศ. ๒๔๙๐(๒) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๓๗ พ.ศ. ๒๕๓๕ เรื่อง ให้ผู้ประกอบการค้าข้าวขออนุญาตประกอบการค้าข้าวลงวันที่ ๑๗ พฤศจิกายน พ.ศ. ๒๕๓๕(๓) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๔๑ พ.ศ. ๒๕๓๘ เรื่อง แก้ไขเพิ่มเติมประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๓๗ พ.ศ. ๒๕๓๕ลงวันที่ ๒๔ พฤษภาคม พ.ศ. ๒๕๓๘หมวด ๑การขออนุญาตประกอบการค้าข้าว ข้อ ๓ ให้ผู้ประกอบการค้าข้าวประเภทดังต่อไปนี้ ขออนุญาตประกอบการค้าข้าวและเมื่อได้รับหนังสืออนุญาตแล้วจึงจะประกอบการค้าข้าวได้(๑) ประเภทค้าข้าวส่งไปจำหน่ายต่างประเทศที่เป็นผู้ส่งออกทั่วไป ผู้ส่งออกข้าวสารบรรจุกล่องหรือหีบห่อผู้ส่งออกชายแดน(๒) ประเภทสีข้าว ที่เป็นโรงสีขนาดกลาง โรงสีขนาดใหญ่(๓) ประเภทขายส่ง(๔) ประเภทท่าข้าวข้อ ๔ ให้ผู้ประกอบการค้าข้าวตามข้อ ๓ ที่ประกอบการค้าข้าวอยู่ในวันที่ประกาศฉบับนี้ใช้บังคับขออนุญาตประกอบการค้าข้าวภายในสามสิบวันนับแต่วันที่ประกาศฉบับนี้ใช้บังคับกรณีมีการประกอบการค้าข้าวภายหลังวันที่ประกาศฉบับนี้ใช้บังคับให้ขออนุญาตก่อนประกอบการค้าข้าวกรณีผู้ประกอบการค้าข้าวได้รับหนังสืออนุญาตให้ประกอบการค้าข้าวแล้วในวันที่ประกาศฉบับนี้ใช้บังคับให้ถือเป็นการขออนุญาตตามวรรคหนึ่งและให้ประกอบการค้าข้าวต่อไปได้จนกว่าหนังสืออนุญาตสิ้นอายุ แต่ต้องปฏิบัติตามเงื่อนไขข้อ๑๘ ข้อ ๒๐ ข้อ ๒๑ หรือข้อ ๒๒ และให้ถือว่าเงื่อนไขดังกล่าวเป็นเงื่อนไขที่กำหนดไว้ในหนังสืออนุญาตนับแต่วันที่ประกาศฉบับนี้ใช้บังคับข้อ ๕ ผู้ประกอบการค้าข้าวที่เคยถูกสั่งถอนหนังสืออนุญาตจะยื่นคำขออนุญาตประกอบการค้าข้าวได้เมื่อพ้นกำหนดระยะเวลาที่ถูกสั่งถอนหนังสืออนุญาตนั้นข้อ ๖ ผู้ประกอบการค้าข้าวที่ประสงค์จะขออนุญาตประกอบการค้าข้าวแต่ละประเภทตามข้อ๓ เป็นทางการค้าปกติ ให้ยื่นคำขออนุญาตตามแบบที่คณะกรรมการกำหนดแนบท้ายประกาศนี้ พร้อมเอกสารหลักฐานดังต่อไปนี้(๑) ประเภทค้าข้าวส่งไปจำหน่ายต่างประเทศ(ก) ผู้ส่งออกทั่วไป๑) หนังสือรับรองของสำนักงานทะเบียนหุ้นส่วนบริษัทแสดงวัตถุประสงค์ในการค้าข้าวส่งไปจำหน่ายต่างประเทศรายชื่อกรรมการ ผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นบริษัทจำกัด บริษัทมหาชนจำกัด รัฐวิสาหกิจประเภทบริษัทหรือห้างหุ้นส่วนนิติบุคคลที่ส่วนราชการมีทุนรวมอยู่ด้วย๒) หนังสือรับรองของส่วนราชการที่กำกับดูแลรัฐวิสาหกิจโดยหนังสือรับรองให้แสดงรายชื่อคณะกรรมการ ผู้อำนวยการ ผู้จัดการ กรรมการซึ่งเป็นผู้แทนของรัฐวิสาหกิจในกิจการอันเกี่ยวกับบุคคลภายนอกทุน วัตถุประสงค์ในการค้าข้าวส่งไปจำหน่ายต่างประเทศซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นรัฐวิสาหกิจ๓) ภาพถ่ายใบสำคัญรับจดทะเบียนสหกรณ์หรือกลุ่มเกษตรกรและหนังสือรับรองของส่วนราชการที่กำกับดูแล โดยหนังสือรับรองให้แสดงรายชื่อคณะกรรมการกรรมการซึ่งเป็นผู้แทนของสหกรณ์หรือกลุ่มเกษตรกรในกิจการอันเกี่ยวกับบุคคลภายนอก ทุนวัตถุประสงค์ในการค้าข้าวส่งไปจำหน่ายต่างประเทศ กรณีเป็นสหกรณ์หรือกลุ่มเกษตรกร๔) หลักฐานการมีเงินทุนจดทะเบียนที่ได้เรียกชำระแล้วไม่น้อยกว่าห้าล้านบาทกรณีเป็นบริษัทจำกัด บริษัทมหาชนจำกัด๕) หลักฐานแสดงกรรมสิทธิ์หรือสิทธิครอบครองในการมีสถานที่เก็บข้าวเพื่อส่งออกกรณีเป็นบริษัทจำกัด บริษัทมหาชนจำกัด๖) หนังสือมอบอำนาจกรณีมอบอำนาจให้ผู้อื่นมายื่นคำขออนุญาต๗) แผนที่โดยสังเขปแสดงที่ตั้งสำนักงานรวมทั้งแผนผังสถานที่เก็บข้าว กรณีเป็นบริษัทจำกัด บริษัทมหาชนจำกัด รัฐวิสาหกิจ ประเภทบริษัทหรือห้างหุ้นส่วนนิติบุคคลที่ส่วนราชการมีทุนรวมอยู่ด้วย(ข) ผู้ส่งออกข้าวสารบรรจุกล่องหรือหีบห่อ๑) หนังสือรับรองของสำนักงานทะเบียนหุ้นส่วนบริษัทแสดงวัตถุประสงค์ในการค้าข้าวส่งไปจำหน่ายต่างประเทศรายชื่อกรรมการ ผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นบริษัทจำกัด บริษัทมหาชนจำกัด รัฐวิสาหกิจประเภทบริษัทหรือห้างหุ้นส่วนนิติบุคคลที่ส่วนราชการมีทุนรวมอยู่ด้วย๒) หนังสือรับรองของส่วนราชการที่กำกับดูแลรัฐวิสาหกิจโดยหนังสือรับรองแสดงรายชื่อคณะกรรมการ ผู้อำนวยการ ผู้จัดการ กรรมการซึ่งเป็นผู้แทนของรัฐวิสาหกิจในกิจการอันเกี่ยวกับบุคคลภายนอกทุน วัตถุประสงค์ในการค้าข้าวส่งไปจำหน่ายต่างประเทศซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นรัฐวิสาหกิจ๓) ภาพถ่ายใบสำคัญรับจดทะเบียนสหกรณ์หรือกลุ่มเกษตรกรและหนังสือรับรองของส่วนราชการที่กำกับดูแล โดยหนังสือรับรองให้แสดงรายชื่อคณะกรรมการกรรมการซึ่งเป็นผู้แทนของสหกรณ์หรือกลุ่มเกษตรกรในกิจการอันเกี่ยวกับบุคคลภายนอก ทุนวัตถุประสงค์ในการค้าข้าวส่งไปจำหน่ายต่างประเทศ กรณีเป็นสหกรณ์หรือกลุ่มเกษตรกร๔) หนังสือมอบอำนาจกรณีมอบอำนาจให้ผู้อื่นมายื่นคำขออนุญาต๕) แผนที่โดยสังเขปแสดงที่ตั้งสำนักงานรวมทั้งแผนผังสถานที่เก็บข้าว(ค) ผู้ส่งออกชายแดน๑) หนังสือรับรองของสำนักงานทะเบียนหุ้นส่วนบริษัทแสดงวัตถุประสงค์ในการค้าข้าวส่งไปจำหน่ายต่างประเทศรายชื่อกรรมการ ผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นนิติบุคคล๒) หนังสือมอบอำนาจกรณีมอบอำนาจให้ผู้อื่นมายื่นคำขออนุญาต๓) ภาพถ่ายใบทะเบียนพาณิชย์กรณีเป็นบุคคลธรรมดา๔) ภาพถ่ายบัตรประจำตัวประชาชนกรณีเป็นบุคคลธรรมดา๕) แผนที่โดยสังเขปแสดงที่ตั้งสำนักงานรวมทั้งแผนผังสถานที่เก็บข้าว(๒) ประเภทสีข้าวที่เป็นโรงสีขนาดกลาง หรือโรงสีขนาดใหญ่(ก) หนังสือรับรองของสำนักงานทะเบียนหุ้นส่วนบริษัทแสดงวัตถุประสงค์ในการค้าข้าวรายชื่อกรรมการผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นนิติบุคคล(ข) หนังสือมอบอำนาจ กรณีมอบอำนาจให้ผู้อื่นมายื่นคำขออนุญาต(ค) ภาพถ่ายทะเบียนพาณิชย์ กรณีเป็นบุคคลธรรมดา(ง) ภาพถ่ายบัตรประจำตัวประชาชน กรณีเป็นบุคคลธรรมดา(จ) ภาพถ่ายใบอนุญาตประกอบกิจการโรงงาน (รง.๔) ซึ่งยังคงได้รับอนุญาตอยู่จนถึงปีที่ยื่นคำขออนุญาต(๓) ประเภทขายส่ง(ก) หนังสือรับรองของสำนักงานทะเบียนหุ้นส่วนบริษัทแสดงวัตถุประสงค์ในการค้าข้าวรายชื่อกรรมการผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นนิติบุคคล(ข) หนังสือมอบอำนาจ กรณีมอบอำนาจให้ผู้อื่นมายื่นคำขออนุญาต(ค) ภาพถ่ายทะเบียนพาณิชย์ กรณีเป็นบุคคลธรรมดา(ง) ภาพถ่ายบัตรประจำตัวประชาชน กรณีเป็นบุคคลธรรมดา(๔) ประเภทท่าข้าว(ก) หนังสือรับรองของสำนักงานทะเบียนหุ้นส่วนบริษัทแสดงวัตถุประสงค์ในการค้าข้าวรายชื่อกรรมการผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นนิติบุคคล(ข) หนังสือมอบอำนาจ กรณีมอบอำนาจให้ผู้อื่นมายื่นคำขออนุญาต(ค) ภาพถ่ายทะเบียนพาณิชย์ กรณีเป็นบุคคลธรรมดา(ง) ภาพถ่ายบัตรประจำตัวประชาชน กรณีเป็นบุคคลธรรมดา(จ) ภาพถ่ายหนังสือรับรองการเป็นตลาดกลางสินค้าเกษตร กรณีเป็นตลาดกลางในความส่งเสริมของจังหวัดและกรมการค้าภายในกระทรวงพาณิชย์(ฉ) แผนที่โดยสังเขปแสดงที่ตั้งสำนักงาน รวมทั้งแผนผังสถานที่เก็บข้าวข้อ ๗ การยื่นคำขออนุญาตประกอบการค้าข้าวให้ยื่นต่อพนักงานเจ้าหน้าที่ณ สถานที่ราชการ ดังต่อไปนี้(๑) ผู้ที่มีสำนักงานแห่งใหญ่ตั้งอยู่ในกรุงเทพมหานครให้ยื่น ณ กรมการค้าภายในกระทรวงพาณิชย์(๒) ผู้ที่มีสำนักงานแห่งใหญ่ตั้งอยู่ในเขตท้องที่จังหวัดอื่นให้ยื่น ณ สำนักงานการค้าภายในจังหวัดแห่งท้องที่นั้นข้อ ๘ ให้ผู้ประกอบการค้าข้าวส่งไปจำหน่ายต่างประเทศแสดงเจตนาเป็นผู้ส่งออกทั่วไปผู้ส่งออกข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อหรือผู้ส่งออกชายแดนไว้ในคำขออนุญาตประกอบการค้าข้าวด้วยหมวด ๒การออกหนังสืออนุญาตให้ประกอบการค้าข้าว ข้อ ๙ เมื่อพนักงานเจ้าหน้าที่ได้รับคำขออนุญาตประกอบการค้าข้าวให้ตรวจสอบเอกสารหลักฐานให้ถูกต้องครบถ้วนแล้วนำเสนอผู้มีอำนาจอนุญาต พร้อมเสนอความเห็นประกอบการพิจารณาอนุญาตกรณีเอกสารหลักฐานไม่ครบถ้วนให้พนักงานเจ้าหน้าที่แจ้งให้ผู้ยื่นคำขออนุญาตประกอบการค้าข้าวแก้ไขและยื่นใหม่ให้ถูกต้องครบถ้วนภายในเจ็ดวันทำการนับแต่วันที่ได้รับแจ้งหากผู้ยื่นคำขออนุญาตประกอบการค้าข้าวไม่ดำเนินการภายในเวลาที่กำหนดให้จำหน่ายคำขออนุญาตดังกล่าวข้อ ๑๐ เมื่อพนักงานเจ้าหน้าที่ซึ่งมีอำนาจอนุญาตได้รับคำขออนุญาตประกอบการค้าข้าวให้พิจารณาออกหนังสืออนุญาตให้ประกอบการค้าข้าวให้แล้วเสร็จภายในหนึ่งวันทำการระยะเวลาตามวรรคหนึ่งให้นับตั้งแต่เมื่อได้รับคำขออนุญาตและเอกสารหลักฐานครบถ้วนถูกต้องกรณีมีเหตุจำเป็นที่พนักงานเจ้าหน้าที่ซึ่งมีอำนาจอนุญาตไม่อาจออกหนังสืออนุญาตให้ประกอบการค้าข้าวภายในระยะเวลาตามวรรคหนึ่งให้ขยายเวลาออกไปได้อีกไม่เกินสองวันแต่ต้องมีหนังสือแจ้งการขยายเวลาและเหตุจำเป็นให้ผู้ประกอบการค้าข้าวที่ขออนุญาตทราบข้อ ๑๑ ให้พนักงานเจ้าหน้าที่ซึ่งมีอำนาจอนุญาต ออกหนังสืออนุญาตให้ประกาศการค้าข้าวตามแบบที่คณะกรรมการกำหนดแนบท้ายประกาศนี้ข้อ ๑๒ การออกหนังสืออนุญาตให้ประกอบการค้าข้าว ให้ออกต้นฉบับให้แก่ผู้ได้รับหนังสืออนุญาตและเก็บคู่ฉบับไว้เป็นหลักฐานข้อ ๑๓ กรณีมีการเปลี่ยนแปลงรายการในหนังสืออนุญาตให้ประกอบการค้าข้าวให้ยื่นคำขออนุญาตพร้อมหนังสืออนุญาตฉบับเดิมและหลักฐานแสดงการเปลี่ยนแปลงรายการในหนังสืออนุญาตข้อ ๑๔ กรณีหนังสืออนุญาตให้ประกอบการค้าข้าวชำรุดถูกทำลาย สูญหาย ให้ยื่นคำขอใบแทนหนังสืออนุญาต โดยยื่นคำขอพร้อมหนังสืออนุญาตให้ประกอบการค้าข้าวฉบับเดิมหรือหลักฐานการแจ้งความของสูญหายต่อพนักงานสอบสวนข้อ ๑๕ การยื่นคำขอตามข้อ ๑๓ หรือข้อ ๑๔ ให้ยื่นคำขอต่อพนักงานเจ้าหน้าที่ตามข้อ๗ ภายในสิบห้าวัน นับแต่วันที่มีการเปลี่ยนแปลงรายการในหนังสืออนุญาตหรือทราบถึงการชำรุดถูกทำลาย สูญหายตามแบบที่คณะกรรมการกำหนดแนบท้ายประกาศนี้การพิจารณาให้เปลี่ยนแปลงรายการในหนังสืออนุญาตและออกใบแทนหนังสืออนุญาตให้นำความในข้อ๑๐ มาใช้บังคับโดยอนุโลมข้อ ๑๖ หนังสืออนุญาตให้ประกอบการค้าข้าวให้มีอายุถึงวันที่สามสิบเอ็ดธันวาคมของปีที่ได้รับอนุญาตการขอต่ออายุหนังสืออนุญาตให้ประกอบการค้าข้าวจะต้องยื่นคำขอก่อนใบอนุญาตสิ้นอายุพร้อมหนังสืออนุญาตฉบับเดิมและเอกสารหลักฐานประกอบคำขออนุญาตตามข้อ๖ข้อ ๑๗ การเลิกประกอบการค้าข้าวต้องแจ้งให้พนักงานเจ้าหน้าที่ตามข้อ๗ ทราบภายในสิบห้าวันนับแต่วันที่เลิกประกอบการค้าข้าว ตามแบบที่คณะกรรมการกำหนดแนบท้ายประกาศนี้หมวด ๓การกำหนดเงื่อนไขในหนังสืออนุญาตให้ประกอบการค้าข้าว ข้อ ๑๘ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกทั่วไปต้องปฏิบัติตามเงื่อนไขที่ระบุไว้ในหนังสืออนุญาตดังต่อไปนี้(๑) มีข้าวสารเป็นกรรมสิทธิ์ของตนเองไม่น้อยกว่าห้าร้อยเมตริกตันภายในกำหนดสิบห้าวันนับแต่วันที่ได้รับหนังสืออนุญาตประกอบการค้าข้าวและตลอดเวลาที่ได้รับหนังสืออนุญาตให้ประกอบการค้าข้าว(๒) เก็บข้าวไว้ในสถานที่เก็บข้าวตามที่ยื่นหลักฐานไว้(๓) การเปลี่ยนแปลง การเพิ่ม หรือลดจำนวนสถานที่เก็บข้าวต้องแจ้งเป็นหนังสือต่อพนักงานเจ้าหน้าที่ภายในสิบห้าวันนับแต่วันเปลี่ยนแปลง เพิ่ม หรือลดจำนวนสถานที่เก็บข้าวข้อ ๑๙ ความในข้อ ๑๘ มิให้ใช้บังคับแก่(๑) รัฐวิสาหกิจ หรือบริษัทที่ส่วนราชการหรือรัฐวิสาหกิจมีทุนรวมอยู่ด้วย(๒) สหกรณ์หรือกลุ่มเกษตรกร(๓) ผู้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อ(๔) ผู้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกชายแดนข้อ ๒๐ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกข้าวสารบรรจุกล่องหรือหีบห่อต้องส่งข้าวสารไปจำหน่ายต่างประเทศเฉพาะข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อข้อ ๒๑ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกชายแดนต้องส่งข้าวสารไปจำหน่ายเฉพาะประเทศที่มีชายแดนติดต่อกับประเทศไทยโดยมีมูลค่าการส่งออกไม่เกินวันละหนึ่งล้านบาทข้อ ๒๒ ผู้ได้รับหนังสืออนุญาตให้ประกอบการค้าข้าวประเภทสีข้าวและประเภทท่าข้าวต้องปฏิบัติตามเงื่อนไขดังต่อไปนี้(๑) ใช้เครื่องชั่งและเครื่องวัดความชื้นข้าวที่มีคำรับรองจากกรมการค้าภายในตามกฎหมายว่าด้วยมาตราชั่งตวงวัดไม่ใช้หรือมีไว้เพื่อใช้เครื่องชั่ง เครื่องวัดที่มีความเที่ยงผิดเกินอัตราเผื่อเหลือเผื่อขาดที่กำหนดและไม่กระทำการใดๆ เพื่อให้เครื่องชั่ง เครื่องวัดที่มีคำรับรองแสดงน้ำหนัก ปริมาณ ผิดไปจากที่ได้รับการตรวจสอบความเที่ยงกับแบบมาตราเกินอัตราเผื่อเหลือเผื่อขาดตามที่กำหนด(๒) ไม่เอาเปรียบเกษตรกรในการซื้อขาย การชั่งน้ำหนัก การหักลดน้ำหนักความชื้นการหักสิ่งเจือปน(๓) ไม่ปลอมปนข้าว(๔) ปฏิบัติตามนโยบายหรือระเบียบของทางราชการเกี่ยวกับการค้าข้าวโดยเคร่งครัดหมวด ๔การรายงานการค้าข้าว ข้อ ๒๓ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศประเภทสีข้าว ประเภทขายส่ง ประเภทท่าข้าว ได้รับการยกเว้นไม่ต้องทำรายงานการค้าข้าวประจำวันข้อ ๒๔ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศ ประเภทสีข้าว ประเภทขายส่ง ประเภทท่าข้าว ต้องยื่นรายงานการค้าข้าวประจำเดือนภายในวันที่เจ็ดของเดือนถัดไปต่อพนักงานเจ้าหน้าที่ตามข้อ๗ ตามแบบที่คณะกรรมการกำหนดแนบท้ายประกาศนี้การยื่นรายงานตามวรรคหนึ่งจะยื่นโดยทางไปรษณีย์ลงทะเบียนตอบรับหรือทางโทรสารก็ได้โดยให้ถือวันที่ที่ได้ประทับตราประจำวันณ ที่ทำการไปรษณีย์ต้นทางเป็นวันแจ้ง ในกรณีที่แจ้งทางโทรสารจะถือวันที่ได้รับโทรสารเป็นวันแสดงเจตนาในการแจ้งแต่การแจ้งจะสมบูรณ์ก็ต่อเมื่อผู้ประกอบการค้าข้าวได้ส่งต้นฉบับให้พนักงานเจ้าหน้าที่แล้วหมวด ๕การสั่งถอนหนังสืออนุญาตประกอบการค้าข้าว ข้อ ๒๕ ในกรณีที่ผู้ได้รับหนังสืออนุญาตให้ประกอบการค้าข้าวประเภทสีข้าวหรือประเภทท่าข้าว ไม่ปฏิบัติหรือปฏิบัติผิดเงื่อนไขอย่างหนึ่งอย่างใดตามข้อ ๒๒ ให้อธิบดีกรมการค้าภายในหรือผู้ว่าราชการจังหวัด ซึ่งเป็นพนักงานเจ้าหน้าที่ผู้ได้รับมอบอำนาจแล้วแต่กรณี โดยความเห็นชอบของคณะกรรมการ สั่งถอนหนังสืออนุญาตให้ประกอบการค้าข้าวดังนี้(๑) กรณีปฏิบัติผิดเงื่อนไขครั้งแรก ให้สั่งถอนหนังสืออนุญาตได้ไม่เกินหกเดือน(๒) กรณีปฏิบัติผิดเงื่อนไขครั้งที่สอง ให้สั่งถอนหนังสืออนุญาตได้ไม่เกินสองปีข้อ ๒๖ ในการพิจารณาสั่งถอนหนังสืออนุญาตให้ประกอบการค้าข้าวตามข้อ๒๕ อธิบดีกรมการค้าภายในหรือผู้ว่าราชการจังหวัด ต้องเปิดโอกาสให้ผู้ได้รับหนังสืออนุญาตให้ประกอบการค้าข้าวและพนักงานเจ้าหน้าที่ซึ่งเกี่ยวข้องชี้แจงและแสดงหลักฐานประกอบคำชี้แจงของตนตามสมควรข้อ ๒๗ คำสั่งถอนหนังสืออนุญาตให้ประกอบการค้าข้าวให้ทำเป็นหนังสือแจ้งให้ผู้ได้รับหนังสืออนุญาตให้ประกอบการค้าข้าวทราบโดยทางไปรษณีย์ตอบรับและให้ถือว่าผู้ได้รับหนังสืออนุญาตให้ประกอบการค้าข้าวได้รับทราบเมื่อครบกำหนดเจ็ดวันนับแต่วันส่งข้อ ๒๘ ผู้ได้รับหนังสืออนุญาตให้ประกอบการค้าข้าวซึ่งได้รับคำสั่งถอนหนังสืออนุญาตตามข้อ๒๕ ไม่เห็นด้วยกับคำสั่งดังกล่าวมีสิทธิ์อุทธรณ์ต่ออธิบดีกรมการค้าภายในหรือผู้ว่าราชการจังหวัดแล้วแต่กรณีภายในสามสิบวันนับตั้งแต่วันที่ทราบคำสั่งนั้นข้อ ๒๙ ให้อธิบดีกรมการค้าภายในหรือผู้ว่าราชการจังหวัดพิจารณาอุทธรณ์ให้แล้วเสร็จภายในสามสิบวันนับแต่วันที่ได้รับอุทธรณ์กรณีที่อธิบดีกรมการค้าภายในหรือผู้ว่าราชการจังหวัดไม่เห็นด้วยกับคำอุทธรณ์ไม่ว่าทั้งหมดหรือบางส่วนให้รายงานความเห็นพร้อมเหตุผลไปยังคณะกรรมการภายในสามสิบวันนับแต่วันที่ได้รับอุทธรณ์ข้อ ๓๐ ให้คณะกรรมการพิจารณาวินิจฉัยอุทธรณ์ให้แล้วเสร็จภายในสามสิบวันนับแต่วันที่ได้รับรายงานแล้วแจ้งคำวินิจฉัยเป็นหนังสือไปยังผู้อุทธรณ์การแจ้งคำสั่งของคณะกรรมการให้นำความในข้อ๒๗ มาใช้บังคับโดยอนุโลมข้อ ๓๑ กรณีที่มีเหตุจำเป็นไม่อาจพิจารณาให้แล้วเสร็จภายในระยะเวลาตามข้อ๒๙ หรือข้อ ๓๐ ได้ให้ผู้มีอำนาจพิจารณาอุทธรณ์มีหนังสือแจ้งให้ผู้อุทธรณ์ทราบก่อนครบกำหนดเวลาดังกล่าวในการนี้ให้ขยายเวลาออกไปอีกไม่เกินสิบห้าวัน แต่ให้บันทึกแสดงเหตุผลและความจำเป็นที่ต้องขยายเวลาไว้ในการพิจารณาวินิจฉัยด้วยประกาศ ณ วันที่ ๑๕ กุมภาพันธ์ พ.ศ. ๒๕๔๘วัฒนา เมืองสุขรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙[เอกสารแนบท้าย]๑.คำขออนุญาตให้ประกอบการค้าข้าว (ประเภทค้าข้าวส่งไปจำหน่ายต่างประเทศ ประเภทสีข้าวประเภทขายส่ง ประเภทท่าข้าว และประเภทอื่นๆ) (แบบ ค.ข. 1)๒.คำขอเปลี่ยนแปลงรายการในหนังสืออนุญาตให้ประกอบการค้าข้าว (แบบ ค.ข. 2)๓.คำขออนุญาตต่ออายุหนังสืออนุญาตให้ประกอบการค้าข้าว (แบบ ค.ข. 3)๔.คำขอแจ้งเลิกประกอบการค้าข้าว (แบบ ค.ข. 4)๕.คำขอใบแทนหนังสืออนุญาตให้ประกอบการค้าข้าว (แบบ ค.ข. 5)๖.หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ(ผู้ส่งออกทั่วไป) (แบบ ค.ข. 6)๗.หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ(ผู้ส่งออกข้าวสารบรรจุกล่องหรือหีบห่อ) (แบบ ค.ข. 7)๘.หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ(ผู้ส่งออกชายแดน) (แบบ ค.ข. 8)๙.หนังสืออนุญาตให้ประกอบการค้าข้าว ประเภทสีข้าว (แบบ ค.ข. 9)๑๐.หนังสืออนุญาตให้ประกอบการค้าข้าว ประเภทขายส่ง (แบบ ค.ข. 10)๑๑.หนังสืออนุญาตให้ประกอบการค้าข้าว ประเภทท่าข้าว (แบบ ค.ข. 11)๑๒.รายงานการค้าข้าวประจำเดือน.......... (แบบ ค.ข. 12)(ดูข้อมูลจากภาพกฎหมาย)พัชรินทร์/ผู้จัดทำ๑๘ กรกฎาคม ๒๕๔๘จุฑามาศ/ปรับปรุง๒๒ กรกฎาคม ๒๕๕๘[๑] ราชกิจจานุเบกษาเล่ม ๑๒๒/ตอนพิเศษ ๒๕ ง/หน้า ๖๐/๒๓ มีนาคม ๒๕๔๘